200-urni tečaj za učitelja joge v Mariboru
2025-04-12 09:00 - 2026-03-21 18:00 (Europe/Paris) | Okolica / Asteya studio, Miklavčeva ulica 7, 2000 Maribor
Pridružite se nam na obsežnem 200-urnem usposabljanju Spanda Vinyasa, da postanete spreten učitelj joge.
Pridružite se nam na obsežnem 200-urnem usposabljanju Spanda Vinyasa, da postanete spreten učitelj joge. V skladu z modrostjo in tradicijo joge, ajurvede, petih elementov ter sodobnega razumevanja anatomije in biomehanike boste preoblikovali svojo lastno prakso in zapustili to usposabljanje samozavestno in kompetentno za poučevanje organske, integralne metode Spanda Vinyasa. Tečaj je odlična izbira za vse, ki vas zanima bolj dinamična vadba – vinyasa joga.
Velika prednost tečaja je, da vas naučimo Spanda metode sekvenciranja jogijskih ur. To pomeni, da pridobite zelo strukturirano, logično in organizirano metodo, s katero lahko učinkovito učite tako popolne začetnike kot tudi tiste, ki imajo že nekaj izkušenj z vadbo asan.
Poleg tega vas spoznamo tudi z zahtevnejšo Spanda Tattva Flow jogo, ki je primerna za naprednejše praktike. Fizični del tečaja izvajamo na srečanjih v Asteya studiu, medtem ko teoretični del predelate v svojem tempu preko vnaprej posnetih predavanj.

Povezava do originalnega članka

GUGALNIK IDEJ: Odloženo v depoju pohištva
2025-05-05 08:00 - 2025-09-19 17:00 | Maribor center / nekdanji Kino Partizan
Vabimo vas na odprtje umetniškega projekta 𝐑𝐮𝐝𝐢𝐣𝐚 𝐔𝐫𝐚𝐧𝐚, ki s pomočjo fotografije, videa in baleta raziskuje naš odnos do predmetov kulturne dediščine. 𝐏𝐫𝐨𝐣𝐞𝐤𝐭 𝐣𝐞 𝐝𝐞𝐥 𝐦𝐮𝐳𝐞𝐣𝐬𝐤𝐞 𝐩𝐥𝐚𝐭𝐟𝐨𝐫𝐦𝐞 𝐆𝐔𝐆𝐀𝐋𝐍𝐈𝐊 𝐈𝐃𝐄𝐉, 𝐤𝐢 𝐯𝐚𝐛𝐢 𝐮𝐦𝐞𝐭𝐧𝐢𝐤𝐞 𝐤 𝐝𝐢𝐚𝐥𝐨𝐠𝐮 𝐳 𝐝𝐞𝐝𝐢š𝐜𝐢𝐧𝐨. V središču je tokrat vprašanje: ali lahko do stvari razvijemo intimen, čustven odnos – ne le spoštovanje?

V ambientu 𝐝𝐞𝐩𝐨𝐣𝐚 𝐩𝐨𝐡𝐢š𝐭𝐯𝐚 𝐏𝐨𝐤𝐫𝐚𝐣𝐢𝐧𝐬𝐤𝐞𝐠𝐚 𝐦𝐮𝐳𝐞𝐣𝐚 𝐌𝐚𝐫𝐢𝐛𝐨𝐫, postavljenega v nekdanjem 𝐊𝐢𝐧𝐮 𝐏𝐚𝐫𝐭𝐢𝐳𝐚𝐧, vas bo pričakala posebna fotografska postavitev, kjer se med muzejske predmete “odloži” telo balerine. Z igro svetlobe in kontrastov med živim in neživim projekt odpira nova vprašanja o empatiji, spominu in zgodovini.

𝐃𝐨𝐠𝐨𝐝𝐞𝐤 𝐛𝐨𝐬𝐭𝐚 𝐩𝐨𝐬𝐩𝐫𝐞𝐦𝐢𝐥𝐚 𝐩𝐫𝐨𝐣𝐞𝐤𝐜𝐢𝐣𝐚 𝐢𝐧 𝐩𝐨𝐠𝐨𝐯𝐨𝐫 𝐳 𝐚𝐯𝐭𝐨𝐫𝐣𝐞𝐦.
Razstava bo na ogled do 19. septembra 2025. Kino Partizan, vsak torek do sobote, od 10.00 do 18.00. Ob nedeljah, ponedeljkih in praznikih zaprto.

Vinsko-kulinarični večeri Najstarejše trte
2025-07-01 00:00 - 2025-08-31 00:00 | vinski_petek_2272022_nejc_miklosic_visit_maribor_slovenija_klemen_golob_21
Poletne večere preživite v družbi najstarejše vinske trte na svetu!

Povezava do originalnega članka

Delavnica: Igre programiranja
2025-07-02 10:00 - 2025-08-26 13:00 | Maribor center / Kulturni inkubator, Koroška cesta 18
Prvi koraki v svet programiranja!
Kaj bomo počeli? Poigrali se bomo z robotki KUBO in spoznali osnovno logiko programiranja brez računalnika. Kodu Game Lab – spoznavali bomo Kodu okolje za razvoj 3D iger, oblikovali sceno in figure, programirali z vizualnimi ikonami in ustvarili svojo igrico. Scratch je široko uporaben programski jezik in spletna skupnost, kjer bomo pisali prve kode z vizualnimi bloki. Vključili bomo tudi umetno inteligenco (Teachable machine) in ob ustvarjanju zabavnega projekta spoznali, kako razmišlja in prepoznava vzorce.
Vsi termini delavnice: Sreda, 2. julij, sreda 6. avgust, sreda, 13. avgust, sreda, 20. avgust in torek, 26. avgust 2025.
Obvezne predhodne prijave.

Povezava do originalnega članka

Delavnica: Kreativni video in umetna inteligenca
2025-07-03 10:00 - 2025-08-27 13:00 | Maribor center / Kulturni inkubator, Koroška cesta 18
Brezplačne interaktivne delavnice umetne inteligence
Kaj bomo počeli? Spoznali bomo skrivnosti zelenega zaslona (green screen): kako deluje, zakaj je zeleno in kako ga uporabljajo profesionalci v filmih, na YouTube-u, TikToku… Ogledali si bomo zanimive in zabavne primere! Vsak udeleženec bo postal zvezda! Snemali se bomo pred green screenom v zabavnih in dinamičnih pozah.
Odkrivali bomo svet umetne inteligence (UI): na zabaven način bomo razložili, kako UI “razmišlja”, kako ji dati prava navodila (prompte) za ustvarjanje in kako jo varno ter odgovorno uporabljati. S pomočjo umetne inteligence bomo ustvarili edinstvena ozadja za naše izrezane posnetke – od vesoljskih pokrajin do fantazijskih svetov, stripovskih prizorov ali abstraktnih umetnin. Združili bomo posnetke z UI generiranimi ozadji in najbolj nore ideje oživili v kratki animaciji!
Termini delavnice: Četrtek, 3. julij, petek, 8. avgust, četrtek, 14. avgust, četrtek, 21. avgust in sreda, 27. avgust 2025.
Obvezne predhodne prijave.

Povezava do originalnega članka

Poletje v Muzeju narodne osvoboditve Maribor
2025-07-06 00:00 - 2025-08-31 00:00 | Maribor center / Galerija DLUM, Židovska ulica 10 in Galerija Media Nox, Židovska ulica 12, Maribor
Zgodovina za vse generacije – poleti v Muzeju narodne osvoboditve.
Muzej narodne osvoboditve Maribor tudi letos vabi vse generacije na pestro in živahno Poletje v muzeju. Za obiskovalce so pripravili raznolik program, ki bo popestril poletne dni v Mariboru in ponudil priložnost za raziskovanje zgodovine ter ustvarjalno druženje. V sklopu dogodkov se bodo zvrstila zanimiva javna vodstva s strokovnjakinjo dr. Ireno Mavrič Žižek, pa tudi posebna raziskovanja muzejskih skrivnosti z Marjetko Božičko in Andrejo Bjelan.
Posebno mesto imajo glasbene delavnice, kjer bodo udeleženci pod vodstvom glasbenikov, kot so Uroš Dokl in Jan Malec Svetel, spoznavali glasbo na interaktiven način. Med programom bo mogoče obiskati tudi tematska dogodka »Človek, a veš, kam greš?«, ki bosta obiskovalce spodbudila k razmišljanju o zgodovini in sodobnosti.
Dogodki potekajo med 6. julijem in 31. avgustom 2025. Namen celotnega programa je, da bi obiskovalci muzeja doživeli nepozabno poletje, polno ustvarjalnosti, raziskovanja in druženja.
Vabljeni, da skupaj odkrijete, kaj vse se skriva v muzeju!
Povezava do originalnega članka

RASTLINE KAMNI – KDO SEM?
2025-07-09 00:00 - 2025-08-31 00:00 | Maribor center / UKM, Gospejna ulica 10, Maribor
Razstava akademske slikarke Ide Brišnik Remec
Vabimo vas na odprtje razstave najnovejših umetniških del akademske slikarke Ide Brišnik Remec, ki bo v sredo, 9. julija, ob 18. uri v Likovnem razstavišču.
Razstava bo na ogled od 9. julija do konca avgusta.
Veseli bomo vašega obiska!

Povezava do originalnega članka

[Galerija Media Nox] Razstava natečaja Vabljeni mladi
2025-07-09 18:00 - 2025-08-29 18:00 | Galerija Media Nox
NATEČAJ VABLJENI MLADI
RAZSTAVA VABLJENI MLADI
Otvoritev: sreda, 9. julij 2025 // 18.00 // Galerija Media Nox
V sredo, 9. julij 2025, bo ob 18. uri v Galeriji MEdia Nox otvoritev razstave, ki je nastala v sklopu natečaja Vabljeni mladi. Sočasno z razstavo Vabljeni mladi 2025 se bo odprla tudi razstava lanskih nagrajenk natečaja v Galeriji DLUM.
Razpis Vabljeni mladi obeležuje že 25 let. Društvo likovnih umetnikov vsako leto povabi mlajšo generacijo, da žirijo prepriča brez ozira na izobrazbo ali predhodne razstavne uspehe, s tem pa omogoča, da se ustvarjalci iz vseh poti življenja predstavijo kot perspektivni umetniki in pridobijo prostor v galerijah – morda tudi prvič.
V atmosferi konstantnih rezov v kulturno, umetniško in kritiško delo so odprti pozivi način, da se iz postavi vztrajnost kreativnosti ter nadaljuje rdeča nit sodobne umetnosti, ki temelji na konstantnih preobrazbah, niansah in eksperimentaciji, predvsem pa uporu komodifikaciji in kapitalistični ideologiji, ki nenehno mejita zmožnosti delovanja v umetniški sferi. Namen razpisa kljub njegovemu žirantskemu (Natalija Juhart Brglez, Matjaž Duh, Katja Felle, Sara Nuša Golob Grabner, Nina Jeza, Anja Seničar, Matej Sitar) in nagrajevalnemu značaju ni hierarhija, temveč dajanje priložnosti in vidnosti čim več novim ustvarjalcem znotraj zmožnosti sodelujočih ustanov. Prav zato letos natečaj ni imel razpisane krovne teme in je dopuščal, da poslane prijave v več medijih same govorijo o kolektivnih interesih, raziskovalnih poljih, emotivnih premikih razvidnih skozi umetniška dela ter oblikujejo prikaz usmeritve mlajše generacije.
Razstavljajo: Ana Malnar, Ema Širec, Gaja Lapajne Stanič, Janez Škrlec, Kaja Podgoršek, Katarina Kolenc, Maruša Pajnič, Matej Zupan, Matevž Čebašek, Nina Borg, Olja Simčič, Patrik Frajzman Iaqua, Renato Arnejčič, Santana Bojić, Tjaša Bon, Vid Svetina, Žiga Kelenc
Kuratorka: Sara Nuša Golob Grabner
Razstava je nastala v sodelovanju med Galerijo DLUM in Galerijo Media Nox (MKC Maribor)
Sočasno z razstavo Vabljeni mladi 2025 se bo odprla tudi razstava lanskih nagrajenk natečaja (Nagrajenke Primavera 2025) v Galeriji DLUM (Razstavljajo: Olja Grubić, Jasmina Grudnik in Ana Ščuka).

Povezava do originalnega članka

Poletje v Minoritih
2025-07-10 00:00 - 2025-09-08 00:00 | Maribor center / Vojašniški trg 2A, 2000 Maribor
Ko dvorišče Minoritov oživi.
Preživite poletni večer pod zvezdami – z vrhunskim filmom in edinstveno atmosfero.
Mariborski letni kino vas tudi letos vabi v čarobni ambient Avditorija Lutkovnega gledališča Maribor in Pod hrastom, kjer vas vsak film popelje v novo zgodbo, podprto z izvrstnim izborom slovenskih in mednarodnih celovečercev.

Povezava do originalnega članka

Obraz na obrazu, skupinska razstava
2025-07-25 19:00 - 2025-08-23 14:00 | Maribor center / MMC KIBLA, Ulica kneza Koclja 9, Maribor
odprtje skupinske razstave Obraz na obrazuRazstavljajo: Blaž Gutman, Đejmi Hadrović, Luka Hernet, Klara Kracina, Keiko Miyazaki, Tejka Pezdirc, Lucija Rosc in Matej Zupan
Kuratorka: Sara Nuša Golob Grabner
Vljudno vabljeni na odprtje skupinske razstave Obraz na obrazu, ki bo v petek, 25. 7. 2025, ob 19. uri v prostoru za umetnost KiBela.
Skupinska razstava Obraz na obrazu je družbeno angažiran projekt na področju vizualne umetnosti, ki predstavlja umetnike mlajše in srednje generacije, ki v svojih individualnih projektih poglobljeno razmišljajo o družbenem odnosu do staranja ter prek svojih projektov vabijo h kritični refleksiji o medgeneracijskih razlikah, podobnostih in izzivih. Razstava cilja k vzpodbujanju konstruktivnih pogovorov o temah, kot so vpliv demence na posameznika in družino, tradicije, minljivost, prijateljstvo v starejšem starostnem obdobju, vzpostavljanje in vzdrževanje odnosov s starejšimi družinskimi člani, (trans)generacijske travme, nesnovna zapuščina in premostitev generacijskih razlik.

Povezava do originalnega članka

[Kulturni inkubator] Razstava: Error Mudd
2025-07-29 18:00 - 2025-08-22 15:00 | Kulturni inkubator
RAZSTAVA V KULTURNEM INKUBATORJU
MAXIM CUSTODIO: ERROR MUDD
Otvoritev: Torek, 29. julij 2025 // 18:00 // Kulturni inkubator
V torek, 29. julija 2025, bo v Kulturnem inkubatorju ob 18. uri na odprtje razstave z naslovom Error Mudd mladega francoskega umetnika Maxima Custodia, magistrskega študenta Akademije za likovno umetnost in oblikovanje Univerze v Ljubljani. Razstava bo v Kulturnem inkubatorju na ogled do 22. avgusta 2025.
Razstavo francoskega multidisciplinarnega umetnika Maxima Custodia z naslovom Error Mudd sestavljajo skulpture, risbe in slike. Gre za dela manjših do srednje velikih dimenzij, ki skupaj ustvarjajo prostor, ki odpira vprašanja o vplivih okolice, odnosov in pop kulture na oblikovanje naše identitete.
Spomin je živa stvar, se neprestano razvija, krepi, bledi in spreminja svojo sestavo, s čimer ohranja svoj obstoj. Prostor, v katerem prebivajo spomini, je ves čas pod pritiskom travmatičnih dogodkov in občutkov. Dobri in slabi spomini se ves čas izločajo, da se možgani ohranjajo. Razstava pripoveduje zgodbo o spominu, ki skuša ubežati izbrisu. Spominu z imenom Error Mudd.
Umetnik Maxime Custodio medsebojno povezovanje pripovedi ustvarja s pomočjo instalacije, videa, kiparstva, slikarstva in risbe. Gre za gibanje med resničnostjo in fikcijo, ki raziskuje vlogo slik v svetu, že tako ali tako prepolnem slik.
O UMETNIKU
Maxime Custodio je francoski multidisciplinarni umetnik, ki študira na Nacionalni šoli za umetnost in oblikovanje v Dijonu. Po diplomi leta 2024, za katero je prejel nagrado žirije, je začel študijsko leto na Akademiji za likovno umetnost in oblikovanje Univerze v Ljubljani, kjer nova znanja pridobiva v okviru magistrskega študija pod mentorstvom Ksenje Čerče. Njegova dela so bila predstavljena tudi na razstavi „XXX“ v Les ateliers la Volière v Dijonu v Franciji.

Povezava do originalnega članka

Tjaša Rener / Vračanje na Bosumtwi
2025-08-01 10:00 - 2025-09-06 18:00 | Maribor center / UGM Kabinet, Strossmayerjeva ulica 6
Celostno doživetje skozi fragmente razširjene osebne zgodbe obiskovalce povabi k razmisleku o prepletenosti in soodvisnosti zgodovine kolonializma ter sodobnih družbenih in okoljskih sprememb.
Vračanje na obalo kraterskega jezera Bosumtwi v Gani je za umetnico potovanje v prostoru in času – pa tudi potovanje vase in skozi plasti pomenov. S časovno in prostorsko distanco od svojih formativnih let v Gani je Tjaša Rener poglobila in razširila zanimanje za zgodovinski, družbeni in ekološki kontekst tega specifičnega geografskega prostora.
Če je bilo prvo obdobje njenega ustvarjanja zaznamovano z medosebnimi stiki in neposrednim odzivom na nova doživetja, je novo obdobje posvečeno refleksiji – tako lastne pozicije kot tudi širših povezav med jezerom Bosumtwi, Gano in mednarodnim prostorom, s poudarkom na presečiščih ganskih in slovenskih zgodovin ter sodobnosti.
Razstava v prostorski postavitvi združuje avtorske fotografije in drugo gradivo, zvočne zapise, ki jih je umetnica posnela ob jezeru, ter arhivsko gradivo iz arhiva informacijskega ministrstva v Gani.

Povezava do originalnega članka

50 let Univerze v Mariboru
2025-08-05 00:00 - 2025-10-01 00:00 | Maribor center / UKM, Gospejna ulica 10, Maribor
Razstava ob 50. obletnici Univerze v Mariboru.
Razstava obeležuje jubilej Univerze v Mariboru s poudarki na pomembnih mejnikih v razvoju institucije od ustanovitve do danes.
Avtorici razstave sta Gabrijela Kolbič in dr. Vlasta Stavbar, za oblikovanje je poskrbel Dejan Štampar.
Na ogled bo do oktobra.

Povezava do originalnega članka

32. Jezernikovi dnevi
2025-08-08 00:00 - 2025-08-30 00:00 | Maribor center / Občina Lovrenc na Pohorju
Vabljeni, da se pridružite praznovanju poletja v Lovrencu na Pohorju!
V avgustu se bo Lovrenc na Pohorju znova prebudil v utripu raznolikih kulturnih prireditev, športnih dogodkov, pohodov, otroških delavnic, gledaliških predstav in seveda glasbenih nastopov, ki bodo obogatili poletje za vse generacije.
V bogatem programu se boste lahko med drugim udeležili:

v soboto, 9. 8.: pohod na Lovrenška jezera
v petek, 15. 8.: tradicionalne Golažijade
v soboto, 16. 8.: koncerta skupine TABU
v četrtek, 21. 8.: pogovora s Tonetom Partljičem
v petek, 22. 8.: Harmonikarjade
v soboto, 23. 8.: koncerta Klape Dalmar
v petek, 29. 8.: Muzikarjade
v soboto, 30. 8.: zaključne veselice s Skupino Calypso

Dogajanje bo pestro, živahno in primerno za vso družino!
Vstop na vse dogodke je brezplačen.

Povezava do originalnega članka

Pravljičarski in pripovedovalni nastopi v Malem Betnavskem gozdu
2025-08-14 17:00 - 2025-08-28 19:00 | Doživljajsko igrišče
POČITNICE V DOŽIVLJAJSKEM IGRIŠČU Z MKC ČRKO
Poletna serija pravljičarskih in pripovedovalnih nastopov v Malem betnavskem gozdu

Mladinski kulturni center Maribor v sodelovanju z zavodom Igrišče Maribor v okviru Doživljajskega igrišča in literarnega programa MKC Črka med 3. julijem in 28. avgustom 2025 pripravlja poletno serijo pravljičarskih in pripovedovalnih nastopov Simone Kopinše in Alenke Spacal v Malem betnavskem gozdu na naslovu Ljubljanska 100-102 v Mariboru ter program ustvarjalnic z mladimi prostovoljkami MKC Maribor.
Doživljajsko igrišče bo tako ob izbranih četrtkih postalo še malo bolj pravljično in ustvarjalno, kajti preden se bo zmračilo, se bodo mladim na igrišču pridružile uveljavljene in priljubljene avtorice – pesnica, pravljičarka in pisateljica Simona Kopinšek ter pisateljica, ilustratorka in pravljičarka Alenka Spacal.
Ob izbranih četrtkovih terminih tekom poletja (3. in 17. julij, ter 14., 21. in 28. avgust 2025) bodo mlade prostovoljke literanega programa MKC Črka Mladinskega kulturnega centra Maribor izvajale tudi serijo ustvarjalnic za mlade obiskovalke in obiskovalce Dožija, vsakič med 17. in 18. uro.
PROGRAM NASTOPOV IN USTVARJALNIC V AVGUSTU
Četrtek, 14. avgust 2025

17.00 – Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.
18.00 – SIMONA KOPINŠEK: JE KDO VIDEL ČAS? – nastop in ustvarjalnica
Na stenah so ure. In ure so na nočnih omaricah in tudi na zapestjih ljudi, ki se jim pogosto mudi. Poznamo različne ure, tudi sončne in peščene, a časa ni videl še nihče. Ali pač? Pravljici Simone Kopinšek o urah in neulovljivem času sledi ustvarjalnica ur.

~ ~ ~
Četrtek 21. avgust 2025

17.00 – Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.

~ ~ ~
Četrtek, 28. avgust 2025

17.00 – Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.
18.00 – SIMONA KOPINŠEK: PISMO – pravljičarski nastop in ustvarjalnica
Nekomu je veter odpihnil pismo. Napisano z nalivnim peresom je v lični kuverti pristalo na Tonijevem balkonu. Kdo ga je napisal in kdaj? Toni se odloči, da je čas za detektivsko počitniško zgodbo, ki jo bo kot pravljico pripovedovala Simona Kopinšek. Pravljični predstavi sledi ustvarjalnica pisem.

Vabljene in vabljeni!
~ ~ ~
Dodatne informacije: petra.kolmancic@mkc.si; nina@igrisce.org; Nina Kraševec: 040 223 024
V primeru slabega vremena bodo nadomestni termini objavljeni na Facebook strani zavoda Igrišče Maribor, ki upravlja z Doživljajskim igriščem.

Program MKC Črka izvajamo s finančno podporo Mestne občine Maribor ter Urada RS za mladino. Program spada v sklop literarnih prireditev, ki jih sofinancira Javna agencija RS za knjigo. Projekte in program Doživljajsko igrišče zavoda Igrišče Maribor omogočajo tudi okoliški donatorji.

Povezava do originalnega članka

Festival Letni oder Ruše
2025-08-15 00:00 - 2025-08-31 00:00 | Okolica / Glavni oder – Letno gledališče Pod goroj
Festival Letni oder Ruše, že 26. po vrsti, bo potekal med 15. in 24. avgustom 2023

Skrit v zelenem zavetju pohorskih gozdov, Letni oder Ruše že 25 let navdušuje obiskovalce s svojo naravno lepoto, kulturnim bogastvom in nepozabnimi doživetji.
Tudi tokrat bodo z nami vrhunski glasbeniki in igralci, ki bodo pričarali enkratno doživetje v osrčju narave, na gledališču Pod goroj v Rušah.

PROGRAM festivala letni oder ruše 2025

Povezava do originalnega članka

36. Poletni lutkovni pristan
2025-08-16 00:00 - 2025-08-31 00:00 | Maribor center / Lutkovno gledališče Maribor, Vojašniški trg 2A, 2000 Maribor
Poletni lutkovni pristan je mednarodni lutkovni festival, ki poleg predstav za otroke in odrasle ponuja delavnice, razstave, koncerte in druge dogodke.
Poletni lutkovni pristan, mednarodni lutkovni festival z najdaljšo tradicijo že šestintridesetič vabi otroke, družine in vse ljubitelje umetnosti. Tudi letos bo festival ponudil raznolik in kakovosten program predstav iz Slovenije in Evrope in sveta, s predstavami na prostem, v gledališču, parku, pred galerijo UGM, pod hrastom in kopališču Mariborski otok.
V treh festivalnih tednih se bodo zvrstile lutkovne predstave za vse starosti – od najmlajših do mladih po srcu.
Srečali bomo Katalence z legendarnim koncertom, Vidka z novo srajčico, poskušali bomo objeti ježa in majhnega Pipa iz Kanade, novo Pepelko s Češke, mlade lutkovne upe iz Koruznega zrna, se zazrli v Mikrosvetove in znova zaploskali legendarni Žogici Marogici – ob njeni 600. uprizoritvi!
Spremljevalni program vključuje ustvarjalne delavnice, zvočne sprehode, razstave in koncert.

Povezava do originalnega članka

»O dveh svetovih« s Selmo Skenderović in Ajdo Strajnar
2025-08-19 19:30 | Maribor center / Vetrinjski dvor
Javna agencija za knjigo RS in Društvo slovenskih književnih prevajalcev vabita na literarni pogovor z naslovom »O dveh svetovih«, ki bo potekal v torek, 19. avgusta 2025, ob 19.30, v atriju Vetrinjskega dvora (Vetrinjska ulica 30, Maribor).
Gostja večera bo Selma Skenderović, nagrajena pisateljica mlajše generacije, študentka slovenistike in primerjalne književnosti, ki je nase opozorila že kot devetnajstletna zmagovalka Festivala mlade literature Urška 2020. Njena dela – med njimi zbirka kratke proze Zakaj molčiš, Hava? in roman In če vsi pozabijo – se ukvarjajo s temami, kot so jezikovna identiteta, družbena neenakost, nasilje in moč literature pri preobrazbi posameznika in skupnosti. Njena ustvarjalnost je že presegla slovenske meje, saj so njena dela prevedena v več tujih jezikov, vključena v evropske projekte ter nominirana za številna literarna priznanja.
Z avtorico se bo pogovarjala Ajda Strajnar, literarna producentka in slovenistka, ki bo z gosti in občinstvom odprla vprašanja o vlogi jezika v pisateljevanju, pomenu kulturne vključenosti in uredniških izkušnjah pri delu z mladimi literarnimi glasovi.
Pogovor je del programa Mednarodnega prevajalskega seminarja slovenske književnosti 2025, ki ga sofinancirata Evropska unija in Javna agencija za knjigo RS, v sodelovanju z MKC Maribor, Hostlom Pekarna, Narodnim domom Maribor in Vetrinjcem – BarCodo (KUD Coda).
Vabljeni na navdihujoč večer literature, dialoga in kulturnih prepletov!

Povezava do originalnega članka

Kralj ulice – Izpoved pokončnega klošarja
2025-08-19 20:00 | 502590574_1252778683302241_3702218305657024759_n-1
Sočna ulična monokomedija z Vladom Novakom
Vlado Novak, eden najvidnejših slovenskih gledaliških igralcev, v monodrami upodobi Jožeka, nerodnega, naivnega, a srčnega mariborskega brezdomca, ki živi v kartonu pred trgovino. Skozi njegovo pripoved vstopimo v svet ulice, prežet z humorjem, toplino in pretresljivimi življenjskimi resnicami.
Predstava razkrije, kako lahko tudi bister in marljiv človek zaradi nenavadnega spleta okoliščin, celo dobitka na lotu, pristane na robu družbe. Jožek, ki mu ostane le še dobrota, s svojo iskrenostjo in človečnostjo postane simbol notranjega dostojanstva. Ni kralj ulice, je njen varuh in glas tistih, ki so pogosto spregledani.
Monodrama, ki gledalca nasmeje in hkrati globoko nagovori.
Besedilo: Rok VilčnikRežija: Matjaž LatinIgra: Vlado Novak
Vstopnice: sportruse.si

Povezava do originalnega članka

[Delavnica] Igre programiranja
2025-08-20 10:00 - 13:00 | Kulturni inkubator
MKC MARIBOR feat. INOQI
IGRE PROGRAMIRANJA
Sreda, 20. avgust 2025 // 10.00-13.00 // Kulturni inkubator
V sredo, 20. avgusta 2025, bo v Kulturnem inkubatorju potekala delavnica Igre programiranja, ki jo Mladinski kulturni center Maribor pripravlja v sodelovanju z ekipi InoQi. Delavnica bo potekala med 10. in 13. uro ter je brezplačna, so pa obvezne predhodne prijave. Delavnica je primerna za udeležence, stare med 8. in 14. let.

Prvi koraki v svet programiranja! Predznanje ni potrebno, le pogum in želja po ustvarjanju!
Kaj bomo počeli?

Poigrali se bomo z robotki KUBO in spoznali osnovno logiko programiranja brez računalnika.
Kodu Game Lab – spoznavali bomo Kodu okolje za razvoj 3D iger, oblikovali sceno in figure, programirali z vizualnimi ikonami in ustvarili svojo igrico.
Scratch je široko uporaben programski jezik in spletna skupnost, kjer bomo pisali prve kode z vizualnimi bloki. Vključili bomo tudi umetno inteligenco (Teachable machine) in ob ustvarjanju zabavnega projekta spoznali, kako razmišlja in prepoznava vzorce.

Kaj mladi pridobijo z delavnico:
Osnovno logiko in koncepte programiranja (natančnost, logiko zaporedja dogodkov, premikanje likov, uporabo pogojev, ponavljajočih zank, dodajanje spremenljivk…). Razumevanje osnov umetne inteligence in strojnega učenja (machine learning). Celovit pristop k ustvarjanju: od ideje do izvedbe, testiranja in predstavitve. Osnove timskega dela in sodelovanja pri ustvarjanju skupnega digitalnega projekta. Kritično razmišljanje o priložnostih in pasteh umetne inteligence. Predvsem pa veliko zabave, smeha in motivacije za nadaljnja ustvarjanja!
Predhodne obvezne prijave: Delavnica je brezplačna, ker pa je število mest omejeno, so obvezne predhodne prijave. Kontakt za prijave in vse dodatne informacije je TJAŠA KOŠTI. Prijave zbira po elektronski pošti tjasa@inoqi.org. V prijavi obvezno navedite ime, priimek in starost otroka, ki ga prijavljate ter ime in termin delavnice, na katero ga prijavljate. Delavnica bo izvedena ob najmanj pet prijavljenih udeležencih.
Drugi termini delavnice IGRE PROGRAMIRANJA: Torek, 26. avgust 2025.

Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

Dnevi poezije in vina pri Najstarejši trti
2025-08-20 19:00
Večer poezije in vina ob reki Dravi
Vabljeni na poetičen poletni večer v edinstvenem ambientu pri najstarejši trti na svetu, kjer bomo ob reki Dravi prisluhnili poeziji in nazdravili umetnosti ter prijetnemu druženju.
V sklopu 29. festivala Dnevi poezije in vina, ki bo med 18. in 23. avgustom 2025 na številnih prizoriščih po Sloveniji in v tujini gostil vrhunske pesnike z vsega sveta ter izbrane domače vinarje, vas vabimo na poseben večer v Mariboru, ki bo potekal v sredo, 20. avgusta 2025, ob 19. uri pri Najstarejši trti.
Na poetičnem večeru ob reki Dravi bodo nastopili:

Gojko Božović (Srbija), avtor letošnjega odprtega pisma Evropi
Katharina Schultens (Nemčija), kuratorka festivala
Helwig Brunner (Avstrija)
Daniela Kocmut (Slovenija, Avstrija)
Andreas Unterweger (Avstrija)

Poezijo bo z izbranimi glasbenimi vložki pospremil kitarist Samo Šalamon, dogodek pa bo potekal v slovenskem in nemškem jeziku pod moderacijo Sebastiana Walcherja.
Pridružite se nam in nazdravite izvrstni poeziji, glasbi in vinu!

Povezava do originalnega članka

»O vinu in praznoverju« z Borisom Kolarjem in Ninom Flisarjem
2025-08-20 19:00 | Maribor center / Vetrinjski dvor
Javna agencija za knjigo RS in Društvo slovenskih književnih prevajalcev vabita na literarni večer z naslovom »O vinu in praznoverju«, ki bo v sredo, 20. avgusta 2025, ob 19.00 v atriju Vetrinjskega dvora (Vetrinjska ulica 30, Maribor).
Gost pogovora bo Boris Kolar, pisatelj, nekdanji ekolog in ekotoksikolog, znan po duhoviti in satirični pisavi. V ospredju dogodka bo njegov roman O vinu, kozah in drugih prevarah (Goga, 2023), ki je s svojo duhovito zgodbo, prepletom zgodovine in fikcije ter kritično ostjo požel široko pozornost in bil uvrščen med peterico za nagrado kresnik. Knjiga je tudi del letošnjega 15. mednarodnega prevajalskega seminarja slovenske književnosti, kjer se prevaja v tuje jezike.
Boris Kolar, avtor tudi romanov Potopimo Islandijo! in Iqball hotel, bo v pogovoru z Ninom Flisarjem – pisateljem, prevajalcem, urednikom in knjižničarjem – spregovoril o zgodovinski podlagi romana, o zamegljevanju meja med resničnim in izmišljenim, o zavajajoči moči literature in o tem, kako daleč lahko seže papeška želja po vinu.
Pogovor bo odprl prostor za razmislek o sodobni literaturi, avtorski ironiji in temah, ki družbeno resonirajo z občutkom za humor in kritično distanco.
Dogodek poteka v okviru Mednarodnega prevajalskega seminarja slovenske književnosti, ki ga sofinancirata Evropska unija in Javna agencija za knjigo RS, v sodelovanju z MKC Maribor, Hostlom Pekarna, Narodnim domom Maribor in Vetrinjcem – BarCodo (KUD Coda).
Vabljeni na večer literarne satire, zgodovinskih prevar in vinskih resnic!
Povezava do originalnega članka

Cheesy na Fontani vin
2025-08-20 19:00 - 22:00 | Okolica / Fontana vin – Vodole, Vodole 2, 2229 Malečnik
Mislite, da veste kaj je parmezan? Poznate razliko med Grano Padano in Parmigano Reggianom?
Svet Parmigiana Reggiana je zelo raznolik. Italijani ga imenujejo kralj sirov, katerih zgodovina sega v 11 stoletje. Parmezani se razlikuje med seboj po kvaliteti, kraju pridelave in pašnikih na katerih se pasejo krave.
Vsi vzorci so nagrajeni z zlatimi medaljami iz WCA (World Cheese Awards). Dva vzorca se celo ponašata z dvojno zlato medaljo za kvaliteto in spadata med kronske dragulje v svetu parmezana.
Za popolno zadovoljstvo sledi še degustacija vrhunskih vzorcev balzamičnega kisa (Aceto Balsamico), ki so starani od 4 leta pa vse tja do 12 let.
Cena večernega dogoka: 39,90 eur.
Dogodek je omejen na 40 oseb, zato si kar se da hitro zagotovite svoje prosto mesto.
Obvezne prijave preko spleta.
Vključuje: pijačo dobrodošlice, degustacijo osmih vrhunskih vin, šest različnih vrst vrhunskih parmezanov, tri vrste staranega balzamičnega kisa, voden program.
Se vidimo!
Povezava do originalnega članka

Avdicija, komedija Špas teatra
2025-08-20 20:00 | Okolica / Pod goroj, 2342 Ruše, Slovenija
Avdicija, komedija Špas teatra
Najbolj priljubljeni televizijski igralci bodo tokrat nastopili tudi v živo na odru Špas teatra. Komedija Avdicija prikazuje dogajanje na sprejemnih izpitih za igralsko akademijo, kjer stroga komisija išče le največje talente. Kandidati – vsak s svojim edinstvenim pristopom, od improvizacije do popolne neizkušenosti, se poskušajo uvrstiti med izbrane.
Občinstvo spremlja njihove poskuse, padce in nepričakovane domislice, ki razkrivajo humor, čustvenost in nepopustljivo željo po uspehu. Pred nami se vrstijo prizori, ki so hkrati komični, iskreni in domiselni. Kandidati skušajo prepričati komisijo na vse mogoče (in nemogoče) načine – tudi z veščinami, ki jih gledališče sploh ne pozna.
Likovna zasedba kandidatov:

Franci Jereb – evropska zvezda klasičnih filmov

Tonček Klinar – večni pacient in sinček

Bogo Babič – ljubitelj živali, vegetarijanec in ezoterik

Vasilij Kunc Onjegin – čustveni interpret sanj in umetnosti

Slavc – obrtnik, lastnik podjetja za žganjekuho in varstvo otrok

Igrajo:

Miha Brajnik (Franci, Tonček)

Damir Leventić (Slavc, gospa)

Mario Ćulibrk (Bogo)

Jernej Kogovšek (Vasilij)

Alojz Svete (profesor)

Vstopnice:https://sportruse.si/izdelek/lor-2025-avdicija-spas-teater-komedija
Povezava do originalnega članka

Javno povabilo za zbiranje predlogov za člane strokovnih komisij za podelitev Glazerjevih nagrad za obdobje 2026 - 2029
2025-08-21 08:00 - 2025-09-10 17:00 | Mestna občina Maribor 1 Ulica heroja Staneta Maribor, Upravna enota Maribor, 2000 Slovenia
Župan Mestne občine Maribor vabi strokovnjake in ustvarjalce z različnih področij umetnosti in kulture k oddaji kandidatur za člane strokovnih komisij za podelitev Glazerjevih nagrad v mandatnem obdobju štirih let. Javne zavode s področja kulture, izobraževalne ustanove za poklice v kulturi ter nevladne kulturne organizacije (kulturna društva, zasebne zavode ipd.) pa vabi, da predlagajo primerne kandidate za imenovanje v strokovne komisije.
Rok za oddajo prijave je 10. 09. 2025.
Povezava do povabila je na voljo TUKAJ.

Kraljeve ure
2025-08-22 17:00 | Maribor center / Mestni park / Art kamp
5+
Darka Erdelji, Maribor / 15 min
V nekem, od sonca obsijanem kraljestvu je živel kralj, ki se ni hotel starati. Da bi upočasnil čas, se je odločil, da upočasni ure. Toda vse ima svoj, točno določen čas, zato gre z novim časom vse narobe … Avtorski projekt Darke Erdelji je nastal po motivih dela Ure kralja Mina Bine Štampe Žmavc.

Povezava do originalnega članka

Lutke na otoku, delavnica
2025-08-22 17:00 | Maribor center / Lutkovno gledališče Maribor, Mariborski otok
S pomočjo mentorjev si lahko izdelate lutko iz naravnih materialov.

Povezava do originalnega članka

Fragmenti prostora
2025-08-22 19:00 - 19:30 | Lutkovnem gledališču Maribor Maribor
Projekt raziskuje subtilne interakcije med svetlobo, objektom in mehanskimi strukturami, pri čemer se zavestno izogiba prisonosti igralcev. Osrednji aktivni akter je svetloba, ki se v sozvočju z lutkovnimi elementi in prostorskimi kompozicijami preoblikuje v vizualno poezijo. V ospredju so arhitekturni fragmenti – nosilci zgodovinskih pomenov – ki ustvarjajo prostor za refleksijo o preteklosti in sedanjosti. Gledalcu ne ponudi zgolj vizualne izkušnje, temveč priložnost za osebno
interpretacijo in čustveno resonanco.
Svetloba v tem projektu ni zgolj osvetlitev; Gašperja Bohinca zanima njen potencial kot nosilke simbolike in čustvenih nians, ki lahko arhitekturne fragmente preoblikuje v živahne vizualne kompozicije. Mehanske intervencije, ki jih uporablja, delujejo na presečišču med tehnično natančnostjo in poetično ekspresijo, s čimer odpira vprašanja o odosih med fizičnim in metafizičnim, med preteklim in sedanjim ter med objektivnim in subjektivnim doživljanjem prostora. Fragmenti, ki nosijo spomine
preteklosti, skozi gibanje in svetlobo dobivajo nove pomene – postanejo trenutki, kjer preteklost ne le odmeva, temveč se aktivno oživija v sedanjosti.
Gledalec je vabljen na potovanje, kjer vsak svetlobni trenutek, vsak mehanski premik in vsak arhitekturni fragment odpira nova vprašanja o naravi prostora, časa in našega mesta v njem.
*V predstavi je uporabljen stroboskop.
Dogodek je nastal v okviru 50. obletnice Lutkovnega gledališča Maribor.

Povezava do originalnega članka

VEČER MJUZIKLA
2025-08-22 20:00 | Maribor center / Minoriti
Poletje v Minoritih
Glasbeni večer v organizaciji II. gimanzije Maribor.

Povezava do originalnega članka
